Mustafa Fehmi Kubilay
Mustafa Fehmi Kubilay (1906, İzmir, Aydın vilayəti – 23 dekabr 1930, Menəmən, İzmir ili) — Türkiyə müəllimi və subleytenantı. O, 23 dekabr 1930-cu ildə Menemen hadisəsi zamanı Menemendə məhəllə gözətçiləri Hasan və Şevki ilə birlikdə respublika əleyhdarı bir qrupun üsyanı sırasında öldürülmüşdür. Kubilayı Dərviş Mehmet öldürmüşdür. Dərviş onu öldürdükdən sonra özü də zərərsizləşdirilmiş və qısa müddət sonra edam olunmuşdur. O, Xubilay xana olan heyranlığına görə dostları tərəfindən "Kubilay" ləqəbiylə anılmışdır. Bu ləqəb onun həyatında mühüm yer tutmuş və sonradan Mustafa Fehmi Kubilay kimi tanınmağa başlanmışdır. Kubilay təyin olunduğu məktəbdə tanış olduğu müəllim dostu Fatma Vedide xanımla ailə həyatı qurmuş və bir oğlu olmuşdur. Xatirəsinə bir çox əsərlər ithaf edilmiş və müxtəlif obyektlərə onun adı verilmişdir. Hər il öldüyü gün olan 23 dekabrda onun xatirəsinə anım məclisləri təşkil olunur. 2023-cü ildə 17-ci dəfə təşkil olunan bir yol qaçışı keçirilmişdir.